รัฐบาลไทย-ข่าวทำเนียบรัฐบาล-รายงานภาวะเศรษฐกิจการคลังภูมิภาคประจำเดือนตุลาคม 2564
วันจันทร์ที่ 29 พฤศจิกายน 2564
รายงานภาวะเศรษฐกิจการคลังภูมิภาคประจําเดือนตุลาคม 2564
ศก.ภูมิภาคในเดือน ต.ค.2564 มีสัญญาณฟื้นตัวจากภาคการท่องเที่ยวที่ปรับตัวดีขึ้นในทุกภูมิภาคโดยเฉพาะภาคตะวันตก สอดคล้องกับดัชนีความเชื่อมั่นผู้บริโภคและภาคอุตสาหกรรมที่ปรับตัวเพิ่มขึ้นในทุกภูมิภาคต่อเนื่องจากเดือนก่อน
“เศรษฐกิจภูมิภาคในเดือนตุลาคม 2564 มีสัญญาณฟื้นตัวจากภาคการท่องเที่ยวที่ปรับตัวดีขึ้นในทุกภูมิภาคโดยเฉพาะภาคตะวันตก สอดคล้องกับดัชนีความเชื่อมั่นผู้บริโภคและภาคอุตสาหกรรมที่ปรับตัวเพิ่มขึ้นในทุกภูมิภาคต่อเนื่องจากเดือนก่อน ส่วนหนึ่งเป็นผลจากสถานการณ์การแพร่ระบาดของโรคติดเชื้อไวรัสโคโรนา 2019 (Coronavirus Disease 2019: COVID-19) ที่มีเเนวโน้มคลี่คลายลงอย่างต่อเนื่อง”
นายวุฒิพงศ์ จิตตั้งสกุล ที่ปรึกษาด้านเศรษฐกิจการคลัง ในฐานะโฆษกสํานักงานเศรษฐกิจการคลัง และนายพิสิทธิ์ พัวพันธ์ ผู้อํานวยการสํานักนโยบายเศรษฐกิจมหภาค สํานักงานเศรษฐกิจการคลัง เปิดเผยรายงานภาวะเศรษฐกิจภูมิภาคประจําเดือนตุลาคม 2564 ว่า “เศรษฐกิจภูมิภาคในเดือนตุลาคม 2564 มีสัญญาณฟื้นตัวจากภาคการท่องเที่ยวที่ปรับตัวดีขึ้นในทุกภูมิภาคโดยเฉพาะภาคตะวันตก สอดคล้องกับดัชนีความเชื่อมั่นผู้บริโภคและภาคอุตสาหกรรมที่ปรับตัวเพิ่มขึ้นในทุกภูมิภาคต่อเนื่องจากเดือนก่อน ส่วนหนึ่งเป็นผลจากสถานการณ์การแพร่ระบาดของโรคติดเชื้อไวรัสโคโรนา 2019 (Coronavirus Disease 2019: COVID-19) ที่มีเเนวโน้มคลี่คลายลงอย่างต่อเนื่อง” โดยมีรายละเอียดดังนี้
เศรษฐกิจภาคตะวันตกในเดือนตุลาคม 2564 มีสัญญาณการฟื้นตัว จากการปรับตัวดีขึ้นของจํานวนและรายได้จากการท่องเที่ยว การเพิ่มขึ้นของการจัดเก็บภาษีมูลค่าเพิ่ม ณ ราคาคงที่ และความเชื่อมั่นที่เพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ ขยายตัวร้อยละ 9.0 เมื่อเทียบกับช่วงเดียวกันของปีก่อน สําหรับจํานวนรถจักรยานยนต์จดทะเบียนใหม่ชะลอตัวลงร้อยละ -5.6 เมื่อเทียบกับช่วงเดียวกันของปีก่อน แต่ขยายตัวเมื่อเทียบกับเดือนก่อนหน้า
หลังขจัดผลทางฤดูกาลร้อยละ 3.5 ขณะที่เครื่องชี้เศรษฐกิจด้านการลงทุนภาคเอกชน สะท้อนจาก จํานวนรถบรรทุกจดทะเบียนใหม่ขยายตัวร้อยละ 0.5 ต่อปี แต่ชะลอตัวเมื่อเทียบกับเดือนก่อนหน้าหลังขจัดผลทางฤดูกาลร้อยละ -24.6 ด้านอุปทานมีสัญญาณฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือนและรายได้จากผู้เยี่ยมเยือน
จะชะลอตัวลดลงร้อยละ -43.4 และ -58.8 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ169.3 และ 98.7 ตามลําดับ นอกจากนี้ ในด้านความเชื่อมั่น พบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้น มาอยู่ที่ระดับ 43.0 และ 82.1 ตามลําดับ จากเดือนก่อนหน้าที่ระดับ 40.4 และ 78.2 ตามลําดับ
เศรษฐกิจภาคตะวันออกในเดือนตุลาคม 2564 เริ่มมีสัญญาณดีขึ้นจากภาคการท่องเที่ยว และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจากจํานวนรถจักรยานยนต์จดทะเบียนใหม่ขยายตัวเมื่อเทียบกับช่วงเดียวกันของปีก่อนที่ร้อยละ 6.2 ในขณะที่การจัดเก็บภาษีมูลค่าเพิ่ม ณ ราคาคงที่ ขยายตัวร้อยละ 36.2 เมื่อเทียบกับช่วงเดียวกันของปีก่อน แต่ชะลอลงร้อยละ -4.8 เมื่อเทียบกับเดือนก่อนหน้าหลังขจัดผลทางฤดูกาล สําหรับเครื่องชี้เศรษฐกิจด้านการลงทุนภาคเอกชน สะท้อนจาก จํานวนรถบรรทุกจดทะเบียนใหม่ชะลอลงร้อยละ -2.3 เมื่อเทียบกับช่วงเดียวกันของปีก่อน แต่ขยายตัวร้อยละ 5.4 เมื่อเทียบกับเดือนก่อนหน้าหลังขจัดผลทางฤดูกาล ด้านอุปทาน มีสัญญาณการฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือน และรายได้จากผู้เยี่ยมเยือนรวมจะชะลอตัวลดลงมาอยู่ที่ร้อยละ -65.9 และ -75.9 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 142.3 และ 20.3 ตามลําดับ นอกจากนี้ ในด้านความเชื่อมั่น พบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้นมาอยู่ที่ระดับ 46.8 และ 103.4 ตามลําดับ จากเดือนก่อนหน้าที่ระดับ 44.2 และ 101.9 ตามลําดับ
เศรษฐกิจภาคใต้ในเดือนตุลาคม 2564 เริ่มมีสัญญาณดีขึ้นจากภาคการท่องเที่ยวภายในประเทศ และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจาก รายได้เกษตรกรขยายตัวร้อยละ 20.0 เมื่อเทียบกับช่วงเดียวกันของปีก่อน การจัดเก็บภาษีมูลค่าเพิ่ม ณ ราคาคงที่ ขยายตัวร้อยละ 1.8 เมื่อเทียบกับช่วงเดียวกันของปีก่อน แต่ชะลอลงร้อยละ -3.5 เมื่อเทียบกับเดือนก่อนหน้าหลังขจัดผลทางฤดูกาล ขณะที่จํานวนรถจักรยานยนต์จดทะเบียนใหม่ชะลอตัวร้อยละ -14.0 เมื่อเทียบกับช่วงเดียวกันของปีก่อน แต่ขยายตัวร้อยละ 2.3 เมื่อเทียบกับเดือนก่อนหน้าหลังขจัดผลทางฤดูกาล สําหรับเครื่องชี้เศรษฐกิจด้านการลงทุนภาคเอกชน สะท้อนจาก จํานวนรถบรรทุกจดทะเบียนใหม่ ขยายตัวร้อยละ 9.6 เมื่อเทียบกับช่วงเดียวกันของปีก่อน แต่ชะลอลงร้อยละ -2.9 เมื่อเทียบกับเดือนก่อนหน้าหลังขจัดผลทางฤดูกาล ด้านอุปทาน มีสัญญาณการฟื้นตัวจากภาคการท่องเที่ยวในประเทศ โดยพบว่าจํานวนผู้เยี่ยมเยือนและรายได้จากผู้เยี่ยมเยือนคนไทยชะลอตัวลดลงร้อยละ -89.5 และ -89.2 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 21.8 และ 30.2 ตามลําดับ นอกจากนี้ ในด้านความเชื่อมั่น พบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้นมาอยู่ที่ระดับ 40.0 และ 79.9 ตามลําดับ จากเดือนก่อนหน้าที่ระดับ 38.0 และ 77.8 ตามลําดับ
เศรษฐกิจ กทม. และปริมณฑลในเดือนตุลาคม 2564 เริ่มมีสัญญาณดีขึ้นจากภาคการท่องเที่ยว และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ ขยายตัวเมื่อเทียบกับช่วงเดียวกันของปีก่อนร้อยละ 6.0 แต่ชะลอตัวลงร้อยละ -2.7 เมื่อเทียบกับเดือนก่อนหน้าหลังขจัดผลทางฤดูกาล ขณะที่รายได้เกษตรกรชะลอตัวลงร้อยละ -16.4 เมื่อเทียบกับช่วงเดียวกันของปีก่อน แต่ขยายตัวร้อยละ 1.0 เมื่อเทียบกับเดือนก่อนหน้าหลังขจัดผลทางฤดูกาล สําหรับเครื่องชี้เศรษฐกิจด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ ชะลอตัวร้อยละ -13.6 เมื่อเทียบกับช่วงเดียวกันของปีก่อน ด้านอุปทาน มีสัญญาณการฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือน และรายได้จากผู้เยี่ยมเยือนรวมจะชะลอตัวลดลงร้อยละ -72.1 และ -80.3 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 0.6 และ 46.9 ตามลําดับ นอกจากนี้ ในด้านความเชื่อมั่นพบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้น มาอยู่ที่ระดับ 42.3 และ 82.1 ตามลําดับ จากเดือนก่อนหน้าที่ระดับ 39.5 และ 78.2 ตามลําดับ
เศรษฐกิจภาคตะวันออกเฉียงเหนือในเดือนตุลาคม 2564 เริ่มมีสัญญาณดีขึ้นจากภาคการท่องเที่ยว และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภค สะท้อนจากรายได้เกษตรกรชะลอตัวลงร้อยละ -7.9 เมื่อเทียบกับช่วงเดียวกันของปีก่อน แต่ขยายตัวร้อยละ 5.8 เมื่อเทียบกับเดือนก่อนหน้าหลังขจัดผลทางฤดูกาล ขณะที่ภาษีมูลค่าเพิ่ม ณ ราคาคงที่ รถยนต์นั่งจดทะเบียนใหม่ และจํานวนรถจักรยานยนต์จดทะเบียนใหม่ชะลอตัวลงร้อยละ -16.7 -26.1 และ -16.1 เมื่อเทียบกับช่วงเดียวกันของปีก่อน ตามลําดับ สําหรับเครื่องชี้เศรษฐกิจด้านการลงทุนภาคเอกชน สะท้อนจากจํานวนรถบรรทุกจดทะเบียนใหม่ ขยายตัวร้อยละ 1.0 เมื่อเทียบกับช่วงเดียวกันของปีก่อน แต่ชะลอตัวร้อยละ -1.7 เมื่อเทียบกับเดือนก่อนหน้าหลังขจัดผลทางฤดูกาล จํานวนรถยนต์บรรทุกส่วนบุคคลจดทะเบียนใหม่ และเงินทุนของโรงงานที่เริ่มประกอบกิจการชะลอตัวเมื่อเทียบกับช่วงเดียวกันของปีก่อนร้อยละ -30.1 และ -21.5 ตามลําดับ และเดือนก่อนหน้าหลังขจัดผลทางฤดูกาล ด้านอุปทาน มีสัญญาณการฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือน และรายได้จากผู้เยี่ยมเยือนรวมจะชะลอตัวลดลงร้อยละ -68.6 และ -81.8 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 81.7 และ 67.4 ตามลําดับ นอกจากนี้ ในด้านความเชื่อมั่น พบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้น มาอยู่ที่ระดับ 48.0 และ 74.1 ตามลําดับ จากเดือนก่อนหน้าที่ระดับ 45.8 และ 71.3 ตามลําดับ
เศรษฐกิจภาคกลางในเดือนตุลาคม 2564 เริ่มมีสัญญาณดีขึ้นจากภาคการท่องเที่ยว และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจากรายได้เกษตรกรชะลอตัวลงร้อยละ -14.2 เมื่อเทียบกับช่วงเดียวกันของปีก่อน แต่ขยายตัวร้อยละ 2.1 เมื่อเทียบกับเดือนก่อนหน้าหลังขจัดผลทางฤดูกาล ขณะที่การจัดเก็บภาษีมูลค่าเพิ่ม ณ ราคาคงที่ ชะลอตัวลงร้อยละ -19.2 เมื่อเทียบกับช่วงเดียวกันของปีก่อน สําหรับเครื่องชี้เศรษฐกิจด้านการลงทุนภาคเอกชน สะท้อนจากจํานวนรถบรรทุกจดทะเบียนใหม่ขยายตัวเมื่อเทียบกับช่วงเดียวกันของปีก่อนที่ร้อยละ 11.0 ด้านอุปทาน มีสัญญาณการฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือน และรายได้จากผู้เยี่ยมเยือนรวมจะชะลอตัวลดลงร้อยละ -65.4 และ -74.0 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 41.6 และ 51.6 ตามลําดับ นอกจากนี้ ในด้านความเชื่อมั่นพบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้น มาอยู่ที่ระดับ 43.0 และ 82.1 ตามลําดับ จากเดือนก่อนหน้าซึ่งอยู่ที่ระดับ 40.4 และ 78.2 ตามลําดับ
เศรษฐกิจภาคเหนือในเดือนตุลาคม 2564 เริ่มมีสัญญาณดีขึ้นจากภาคการท่องเที่ยว และความเชื่อมั่นที่ปรับตัวเพิ่มขึ้น
ด้านอุปสงค์ พบว่าเครื่องชี้เศรษฐกิจด้านการบริโภคภาคเอกชน สะท้อนจากจํานวนรถจักรยานยนต์จดทะเบียนใหม่ชะลอตัวร้อยละ -14.3 เมื่อเทียบกับช่วงเดียวกันของปีก่อน แต่ขยายตัวร้อยละ 3.4 เมื่อเทียบกับเดือนก่อนหน้าหลังขจัดผลทางฤดูกาล ขณะที่การจัดเก็บภาษีมูลค่าเพิ่ม ณ ราคาคงที่ ชะลอตัวเมื่อเทียบกับช่วงเดียวกันของปีก่อนที่ร้อยละ -19.8 สําหรับเครื่องชี้เศรษฐกิจด้านการลงทุนภาคเอกชน สะท้อนจากจํานวนรถบรรทุกจดทะเบียนใหม่ ขยายตัวร้อยละ 2.0 เมื่อเทียบกับช่วงเดียวกันของปีก่อน แต่ชะลอตัวร้อยละ -6.1 เมื่อเทียบกับเดือนก่อนหน้าหลังขจัดผลทางฤดูกาล ด้านอุปทาน มีสัญญาณการฟื้นตัวจากภาคการท่องเที่ยว โดยแม้ว่าจํานวนผู้เยี่ยมเยือน และรายได้จากผู้เยี่ยมเยือนรวมจะชะลอตัวลดลงร้อยละ -65.8 และ -75.7 เมื่อเทียบกับช่วงเดียวกันของปีก่อน แต่เพิ่มขึ้นเมื่อเทียบกับเดือนก่อนหน้าหลังขจัดผลทางฤดูกาลร้อยละ 32.8 และ 1.5 ตามลําดับ นอกจากนี้ ในด้านความเชื่อมั่น พบว่า ดัชนีความเชื่อมั่นผู้บริโภคและภาคอุตสาหกรรมปรับเพิ่มขึ้น มาอยู่ที่ระดับ 46.8 และ 60.9 ตามลําดับ จากเดือนก่อนหน้าที่ระดับ 44.7 และ 57.2 ตามลําดับ